hu hu hu hu hu hu hu hu en hu hu en en cs hu en hu hu hu cs hu en en en en hu fr hu en fr hu en hu fr hu en hu en en en hu en hu hu en en hu hu hu hu hu it hu hu en hbs_lat hu hu hu hu hu hu hu es hu hu hu hu hu hu sl hu hu hu hu hu hu hu hu hu hu hu hu hu hu hu hu en it hu en it hu en hu hu en it hu en hu hu es hu it en en cs nl en hu en en hu en en hu it de it fr de it hu hu hu hu hu hu hu hu hu hu hu hu hu sk hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en en hu hu hu hu hu hu hu hu hu hu sk hbs_lat hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en ar arz ku ca cy de el es eu fa fi fr he hy it ja ko nl pl pt ru en hbs_lat sv tr hu hu hu hu hu hu hu hu hu hu
Mióta távol vagy – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. augusztus 27.
Ugrás a navigációhoz Ugrás a kereséshez
Margaret Buell Wilder: Since You Went Away: Letters to a Soldier from his Wife
Oscar-díj a legjobb eredeti filmzenének
A Mióta távol vagy (Since You Went Away) 1944-es amerikai fekete-fehér filmdráma. Rendezte John Cromwell, producere David O. Selznick. Kilenc Oscar-díjra jelölték, amelyből egyet megnyert a legjobb eredeti filmzene kategóriában.
Alább a cselekmény részletei következnek!
1943-ban járunk, a második világháború már öt éve tart. Anne Hilton (Claudette Colbert) két nagylányával él Amerikában, egy katonai bázis közelében. Anne férje, Tim, az amerikai hadseregben szolgál. Anne és lányai próbálják életüket Tim távolléte alatt egyenesben tartani, míg ételt osztanak és zöldségeket termesztenek (victory garden), ugyanis a katonáknak élelem kell. Befogadnak egy nyugalmazott ezredest, Smollettet (Monty Woolley). Fideliát (Hattie McDaniel), a szobalányt is el kell bocsátaniuk, aki ennek ellenére részidőben náluk marad.
A Hilton család útra kel, hogy láthassa a családapát, mielőtt kihajózik, azonban vonatjuknak meg kell várniuk, míg az utánpótlást szállító vonat elsőként elmegy, így lekésik a kihajózást. A vonaton több emberrel is találkoznak, akik életére rányomta pecsétjét a háború. Szomszédjuk, Emily Hawkins (Agnes Moorehead) panaszkodik a háború okozta fáradalmakról és kényelmetlen helyzetekről, ezért inkább inaktív szerepet választ magának, és olyan fáradságos munkát, mint az ételosztást, megtagadja.
A Hilton család két új vendéget kap látogatóba: Smollett ezredes unokáját, Bill Smollett tizedest (Robert Walker) és a család barátját, Tony Willett hadnagyot (Joseph Cotten). Bill belezúg Anne idősebb lányába, Jane-be (Jennifer Jones), akinek szívét Willett hadnagy dobogtatja meg, a hadnagy azonban már régóta szerelmes Jane édesanyjába, Anne-be. Miután Willett hadnagy távozik, Bill és Jane közelebb kerülnek egymáshoz, és eljegyzést kötnek. Bill meggyőzi Jane-t, hogy várjanak a házassággal a háború végéig. Billt tengerentúlra hívják, Jane pedig könnyek között rohan a távozó vonat után.
Jane elkötelezi magát a háború szolgálatáért, és önként jelentkezik nővérnek egy kórházba. Bill távozását azonban hamarost halálhíre követi, valamint megtudják, hogy a családfő, Tim Hilton eltűnt. Jane és Anne leszámolnak a zsörtölődő szomszédasszonnyal, Emily Hawkinsszal, Anne pedig elszántan tanul hegeszteni. Willett hadnagy tér vissza Anne-hez, hogy bevallja neki, hogy szereti, de Anne úgy érzi, hogy a hadnagy érzései nem őszinték. Eldöntik, hogy maradnak továbbra is barátok.
Karácsony szentestéjén Fidelia a fa alá rakja Tim Hilton ajándékait, amit a férfi korábban megvett arra az esetre, ha nem lenne a családjával, Anne pedig teljesen meghatódik. Nemsokára táviratot kap, hogy férje épségben van és hazatér, lányaival pedig boldogan borulnak össze.
Itt a vége a cselekmény részletezésének!
William G. Smollett ezredes
II. Bill Smollett tizedes
Dr. Sigmund Gottlieb Golden
további magyar hangok: Czigány Judit és Németh Gábor
Érdekesség, hogy a családfő, Tim Hilton egyszer sem jelenik meg személyesen a filmben. Készültek jelenetek a szerepben Neil Hamiltonnal, de végül kivágták őket.[2]
Az Elfújta a szél és A Manderley-ház asszonya sikere után Selznick újabb ötletet keresett, hogy a kétszeres Oscar-sorozatot bővíteni tudja.[2][3] Így bukkant rá Margaret Buell Wilder könyvére, és megkérte az írónőt, hogy készítsen belőle forgatókönyvet, majd hazaküldte, mert úgy érezte, őmaga ennél sokkal jobbat tud.[2]
A főszerepre Katharine Cornell jelentkezett, azonban Selznick Claudette Colbert-t választotta, aki nem riadt vissza attól, hogy középkorú asszonyt kell megformálnia, akinek tizenhat éves lánya is van.[2] Selznick maximalista lévén elhatározta, hogy nagy nevekkel szélesíti a repertoárt, ezért még a legkisebb szerepekre is kiváló színészeket kért fel, mint Lionel Barrymore, Hattie McDaniel, Agnes Moorehead, Monty Woolley és Alla Nazimova.[2]
Colbert két lányát a népszerű gyerekszínész, Shirley Temple és Jennifer Jones, Selznick pártfogoltja játszotta. Jones éppen csak befejezte a Bernadette forgatását, mikor Selznick már karrierjének további pontját csiszolgatta. Jonesnak el kellett titkolnia, hogy házas, mikor a Bernadette-et vetítették, Selznick pedig úgy gondolta, a nyilvánosság jól reagálna, ha a színésznő szintén színész párjával mutatkozna a képernyőn.[2] A dolgok azonban más irányt vettek, és a szigorú munkaügyi kapcsolat románcba csapott át Selznick és Jones között, így mikor Jones a férjével a szerelmes jeleneteket forgatta, addigra már elhidegültek egymástól, az Oscar-díjátadó után pedig válásukat is bejelentették.[2]
Selznick fontolóra vette, hogy a rendezői széket is elfoglalja a filmhez, de erről lebeszélték tekintve, hogy még a forgatókönyv sem volt teljes.[2] Selznick John Cromwellt választotta, aki a Zenda foglyát is rendezte.
A Mióta távol vagy 75%-os minősítést ért el a Rotten Tomatoeson nyolc értékelés alapján. A kritika vegyes véleményt alkotott: „Értékeltem, hogy a film hossza eléri a három órát. Volt időm megismerni és egy kicsit megszeretni a karaktereket.” – mondta Michael W. Phillips.[4] „Kiváló háborús filmdráma ragyogó szerepgárdával.” – írta Ken Hanke kritikus.[5] A New York Times dicséri Selznick aprólékos filmfelépítését, de nem mulasztja el, hogy rámutasson a részletek hiányosságaira: „A családnak mint ismeretes meg kell élnie, pénzszűkében vannak. Mégis, a lakásuk fényűző villának hat, az asszonyoknak pedig kimeríthetetlen a ruhatáruk.”[6]
Habár a film az Elfújta a szél és A Manderley-ház asszonya sikereit volt hivatott pallérozni, csak egyetlenegy Oscar-díjat szerzett meg legjobb eredeti filmzene kategóriában.
↑ Internetes Szinkron Adatbázis (magyar nyelven). iszdb.hu. (Hozzáférés: 2018. január 10.)
↑ a b c d e f g h Mióta távol vagy a Turner Classic Movieson (angol nyelven). TCM. (Hozzáférés: 2017. december 11.)
↑ Mióta távol vagy a New York Timesban (angol nyelven). New York Times, 1944. július 21. (Hozzáférés: 2017. december 11.)
↑ New York Times
Mióta távol vagy jellegzetes karakterei (angol nyelven). Tvtropes. (Hozzáférés: 2017. december 11.)
Mióta távol vagy a Rotten Tomatoeson (angol nyelven). Rotten Tomatoes. (Hozzáférés: 2017. december 11.)
Mióta távol vagy a PORT.hu-n (magyarul)
Mióta távol vagy az Internet Movie Database-ben (angolul)
Mióta távol vagy a Rotten Tomatoeson (angolul)
Mióta távol vagy a Box Office Mojón (angolul)
Filmművészetportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Mióta_távol_vagy&oldid=25213061”
Fotó nélküli sablont tartalmazó filmek
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. augusztus 27., 06:34
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.